Publication: Magyar Közlöny
Issue: MK-2000-64 (Year: 2000, Number: 64)
Era: 1990-2004
Section: 84/1996. (VI. 14.) Korm. rendelettel.”
Paragraph Index: 279

2. Kilépő vonatjegyzék (a továbbiakban: Kvj.) A külföldre távozó minden olyan vonatszerelvényről, amely a szolgálati kocsin kívül rakott vagy üres kocsit visz, a határállomás MÁV, GYSEV állomásfőnöksége — közvetlenül a vonatszerelvény megérkezése után — köteles a vámhivatalnak két példányban kiállított Kvj. átadásával árubejelentést adni. Kvj.-ként kocsikimutatás vagy átszállítási jegyzék nyomtatvány is felhasználható. A Kvj.-n a rakott, valamint a kocsiparkba be nem sorozott (lajstromozott) üres vasúti kocsikat tételesen, a többi üres kocsit darabszám szerint kell feltüntetni. Az átviteli rendeltetésű vámárukat szállító kocsikat „Á”, betűjelzéssel kell megjelölni. A Kvj. alapján a határvámhivatal ellenőrző vizsgálatot tart. Ha a Kvj.-re felvett vasúti kocsi bármely ok miatt nem lép ki külföldre, a vasút köteles azt törölni. A számítógéppel előállított, leporellós változatban benyújtott Kvj. az e rendelet 41. §-ában előírtakon kívül az alábbi adatokat tartalmazza: 2.1. a vámkezelés módjára utaló két betűből álló kódjelzést, úgymint 2.1.1. „AT”: átviteli (tranzit) küldemények, 2.1.1.a. nemzetközi fuvarokmányok alapján, 2000/64. szám 2.1.1.b. a belépő határállomáson reexpediálva, 2.1.2. „BT”: belterületen kiviteli ellenőrzés alá vont küldemények, 2.1.3. „SK”: azon küldemények, amelyek kiviteli ellenőrzését a határvámhivatalnál kérik; 2.2. a vasúti kocsik tulajdonjelzését (összesen 12 számjeggyel, az üres kocsik külön-külön feltüntetve), konténer vagy kombinált fuvarozás esetén a vasúti kocsik száma alatt kerül feltüntetésre a konténer(ek) száma, a kombinált fuvarozási egység(ek) (kamion) rendszáma; 2.3. a „Tartalom megjelölés” címszó alatt rövid árumegnevezést és a VET által a HS alapján kidolgozott Harmonizált Árucikkjegyzék (HMN) szerinti 6 számjegyből álló kódszámot; 2.4. a Kilépési állítási jegyzék (Kj.) sorszámát/tételszámát.

Source: https://magyarkozlony.hu/hivatalos-lapok/63fc842b81df101a2a338fddff88fdaffd339d58/dokumentumok/71864f464d306a3d655dbff967cb35b6aa48fcd0/letoltes